dh-unibe/image-text_koenigsfelden-charters-post-1500 huggingface dataset:
Ich, Johans Hofstetter, undervogt ze Baden, vˀgich und tuͦn kunt offenlich mit disem brief,
dz ich in namē und an statt des hoch erbornen, durlùchtigē fùrstē, hˀtzog Albrechtz von
Oͤster₎, mines gnedigē hˀren, offenlich ze gerichte sass mit vˀbannem gericht ze Rordorf
vor der kichen, do fùr mich kam Gerdrut Meyrin vō Hegglingen, Ruͦtschmā, ir sun
und rechtˀ vogt, mit ir und vō sin selbs wegē an eim teil und Claus Scherˀ vō Mellingē
an dem andˀn teil. und offnot do vor mir in gericht die selb Gerdrut Meyrin, wie si
etwz anspràch und rechtung hett uff dem guͦt, gelegē ze Rordorf, genant des Rebˀs
Guͦt, dz lang in stoͤssen gelege wˀ zwùschent ir und dem vorgn̄̄ Claus Scherˀ, dz abˀ nu
gelùtret wˀ, so fer dz si vō ir rechtung und anspràch gentzlich und gar stan woͤlt
und stuͦnd oͧch und gab uff an min hand, als umb richters, nach recht ze des vorgn̄̄
Claus Scherers handē mit aller sicherheit, kraft, wortē un̄ wˀkē und nàch recht, sitt und
gewonheit des landes, als urteil gab, darnàch stuͦnd dar dˀ egen̄̄ Claus Scherˀ mit Àllinē,
sin muͦter, und vˀjach do vor mir offenlich mit fùrsprechen, wie er dz selb guͦt mit aller
zuͦ gehoͤrt recht und redlichē ze einem stàtē und ewigē koͧff ze koͧffenn gebn̄ hett Uͦlman
Gernas vō Mellingē, sinem schwagˀ, un̄ sinē erbn̄ umb fùnftzig guldin, dˀ er och gentzlich
und gar bezalt und gewtˀ wˀ ✳ und liess an recht, wie er dz vˀtigē un̄ uff gebn̄ solt, dz
es nu un̄ hie nach kraft und hant vesti habn̄ soͤlte und moͤcht. do wart gefragt un̄ erteilt,
dz er es uff gebn̄ soͤlt an min hand, als eins richts, nach recht, und ich widˀ um̄ lihē un̄
enpfelhē soͤlt dz selb guͦt dem egn̄̄ Uͦlman Gˀness un̄ sinē erbe ze nutzē, ze niessē, in ze habē,
ze besetzē un̄ ze entsatzē, ✳ das selb, ✳ och alles beschàch mit allen den geberdē, wortē un̄
werken, so dar zuͦ gehort und nàch recht, sitt und gewonheit des landes, als òch das
urteil gab, dz es also beschehe wˀ, dz es nu un̄ hie nach billich kraft habn̄ sol un̄ mag un̄
lobt oͤch do dˀ vorgn̄̄ Claus Scherˀ des selbē koͧffs recht wˀ ze sind nach recht un̄ da
widˀ niemˀ ze redenn noch ze tuͦnd an gevˀd ✳ un̄ menglichs widˀ✳ red. des ze urkùnd hab
ich, dˀ obgn̄̄ undˀvogt, min eigē insigel vō beidˀ teilen bett und des gerichtes wegē, als
oͧch dz urteil gab, offenlich gehenkt an disen brief, dˀ gebn̄ ist ✳ an dem nechstē sunnētag
vor sant Martis tag, do man zalt von gottes gebùrt drùzehenhundtˀ und achtzig jar,
dar nach in dem nùndē jar. hie bi warend und sind har um̄ gezùgē Claus Fry, Hans
Bitterkrut, Hensli Gernas vō Mellingē, Berthschi Gebistorf vō Badē, Ruͦdgˀ Meyˀ vō Stetten,
Jenni vō Mure vō Hegglingē, Heini Buͦsnangˀ vō Busnang und andˀ erbˀ lùtē vil. ✳
Königsf. 413
Staatsarchiv
AARGAU
380
ein br₎ wist des Raͤbers guͦt
zuͦ Rordorff wie Claùs Scherer
Uͦlman Gernas zuͦ kouff₎ geben hat
Rordorff in der gràffscht
✳ Bad₎
vō Gernas
1389 .
K ✳
E ✳ ✳ 7 ✳